ชาไทย

ชาไทย เป็นเครื่องดื่มชนิดหนึ่งของไทย ทำจากน้ำชา นมและน้ำตาล เสิร์ฟที่อุณหภูมิร้อนหรือเย็นก็ได้ โดยต้นตำรับเป็นเครื่องดื่มเย็นดับร้อนที่ชงโดยใช้ชาซีลอน แต่เนื่องจากชาซีลอนมีราคาสูง หลายแห่งจึงมักใช้ใบเมี่ยงผสมสีอาหารแทน หรือเป็นผงของชาซีลอนที่มีคุณภาพไม่สูงนัก

โดยวัตถุดิบที่สำคัญและเป็นเอกลักษณ์ของชาไทยคือ ใบชา และ นมข้นหวานหรือน้ำตาล หลังจากชงด้วยน้ำร้อนแล้วจึงนำไปเทใส่แก้วหรือถุงที่มีน้ำแข็ง หรือนำไปแช่เย็นไว้ดื่มภายหลัง

ชาไทยเป็นวัฒนธรรมการดื่มแบบจีนที่แพร่เข้ามาพร้อมกับชาวจีนโพ้นทะเลในอดีต

นอกจากนี้ ในปี 2018 CNN travel ได้ทำผลสำรวจ World's 50 Most Delicious Drinkshttp://edition.cnn.com/travel/article/most-delicious-drinks-world/index.html จัดอันดับ 50 เครื่องดื่มที่อร่อยที่สุดในโลก ชาไทย ติดอันดับ 27

อ้างอิง

หมวดหมู่:ชา
หมวดหมู่:เครื่องดื่มไทย
หมวดหมู่:ชานม
หมวดหมู่:อาหารข้างถนนในประเทศไทย
หมวดหมู่:สิ่งประดิษฐ์ของไทย